Amiar celebra el Dia Europeu de les Persones amb Discapacitat
01/12/2003 12:40:00

# Amiar celebra el Dia Europeu de les Persones amb Discapacitat

*   01/12/2003 12:40:00
*   [Imprimir](#)
*   Compartir
*    https://www.alaquas.org/documento.asp?id\_do=8938

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8938%2F0&title=Ajuntament%20d%27Alaqu%C3%A0s.%20Premsa.Amiar%20celebra%20el%20Dia%20Europeu%20de%20les%20Persones%20amb%20Discapacitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8938/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8938/8938_Form_4.jpg)](https://www.alaquas.org/ficheros/documentos/2003/2/8938/8938_Form_10.jpg "<a href='https://www.alaquas.org/ficheros/documentos/2003/2/8938/8938_Form_10.jpg' target=_blank><i class='fa fa-external-link' aria-hidden='true'></i>.Amiar celebra el Dia Europeu de les Persones amb Discapacitat</a>")

Competicions esportives, lliurament de trofeus i teatre centraren la programació organitzada amb motiu del 3 de desembre, Dia Europeu dels Discapacitats

El dia 3 de desembre es celebra el Dia Europeu de les Persones amb Discapacitat. Amb motiu d'aquesta data, les i els socis de l'Associació de Minusvàlids Artesans d'Alaquàs van organitzar el passat dissabte 29 de novembre un dia festiu on va destacar sobretot la participació de les i els seus protagonistes. El programa va estar format sobretot per activitats lúdiques i esportives, dirigits a tots els socis d'aquest col·lectiu.

En la jornada es van donar cita l'Alcalde d'Alaquàs, Jorge Alarte, membres de la Corporació Municipal, el President de l'associació, Agustín Picazo, la junta directiva de l'entitat i les i els socis.

La celebració va començar a les 12 del matí amb diferents competicions esportives, seguides d'un dinar al migdia al qual van assistir més d'un centenar de persones. Ja per la vesprada es van lliurar els trofeus de les competicions de parxís, dòmino, ping-pong i petanca. La jornada va finalitzar amb la interpretació de l'obra "Las cosas del querer... o del amor", a càrrec del grup de teatre d'AMIAR i la realització de diferents play-backs i actuacions musicals.

Aquesta jornada festiva s'emmarca dins de la celebració de l'Any Europeu de les Persones amb Discapacitat que es celebra enguany amb l'objectiu de sensibilitzar i conscienciar tota la ciutadania sobre el dret de totes les persones discapacitades a gaudir plena i equitativament del seus drets en totes les àrees. Amb motiu d'aquesta data històrica, AMIAR ha realitzat enguany altres iniciatives com ara l'exposició "Alaquàs, una ciutat accessible" que es va inaugurar el mes de setembre i la presentació de la reforma i ampliació de la seu i de què gaudeixen també des del passat mes de setembre.